
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1725 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Λειτουργία «Συστήματος Δοκίμων Γεωργικών Συμ¬ 
βούλων και Δοκίμων Συνεργατών Γ εωργικών Συμ¬ 
βούλων», κατά την πρώτη εφαρμογή της υπ’ αριθμ. 
303894/11.8.2006 («Συμπληρωματικά μέτρα για την 
εφαρμογή του Συστήματος Παροχής Συμβουλών 
σε Γεωργούς, ΕΚ/1782/2003») κοινή υπουργική 
απόφαση των Υπουργών Εσωτερικών Δημόσιας 
Διοίκησης και Αποκέντρωσης - Οικονομίας και Οι¬ 
κονομικών - Αγροτικής Ανάπτυξης και Τροφίμων 


(ΦΕΚ 1375 τ.Β', 14.9.2006). 1 

Τροποποίηση της υπ’ αριθμ. 297560/8.8.2006 υπουρ¬ 
γικής απόφασης «Έγκριση επιχειρήσεων μετα¬ 
ποίησης εσπεριδοειδών για την εμπορική περίο¬ 
δο 2006 - 2007». 2 


ΑΠΟΦΑΣΕΙ Σ 

Αριθ. 223490 (1) 


Λειτουργία «Συστήματος Δοκίμων Γεωργικών Συμ¬ 
βούλων και Δοκίμων Συνεργατών Γεωργικών Συμ¬ 
βούλων», κατά την πρώτη εφαρμογή της υπ’ αριθμ. 
303894/11.8.2006 («Συμπληρωματικά μέτρα για την 
εφαρμογή του Συστήματος Παροχής Συμβουλών σε 
Γεωργούς, ΕΚ/1782/2003») κοινή υπουργική απόφα¬ 
ση των Υπουργών Εσωτερικών Δημόσιας Διοίκησης 
και Αποκέντρωσης - Οικονομίας και Οικονομικών - 
Αγροτικής Ανάπτυξης και Τροφίμων (ΦΕΚ 1375 τ.Β', 
14.9.2006). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Των παρ. 1, 2 και 3 του άρθρου 1 του ν. 1338/1983 
«Εφαρμογή του κοινοτικού δικαίου» (ΦΕΚ 34 Α'), όπως 
τροποποιήθηκε με το άρθρο 6 του ν. 1440/1984 «Συμ¬ 
μετοχή της Ελλάδος στο κεφάλαιο, στα αποθεματικά 
και στις προβλέψεις της Ευρωπαϊκής Τράπεζας Επεν¬ 
δύσεων, στο Κεφάλαιο της Ευρωπαϊκής Κοινότητας Άν- 
θρακος και Χάλυβος και του Οργανισμού Εφοδιασμού 


24 Νοεμβρίου 2006 
ΕΥΡΑΤΟΜ» (ΦΕΚ 70 Α') και του άρθρου 3 του αυτού 
νόμου, όπως αυτό αντικαταστάθηκε από το άρθρο 65 
του ν. 1892/1990 (ΦΕΚ 101 Α') «Για τον εκσυγχρονισμό και 
την ανάπτυξη και άλλες διατάξεις» (ΦΕΚ Α'101). 

β) Της παρ. 3 του άρθρου 22 του ν. 992/1979 «Περί 
οργανώσεως των διοικητικών υπηρεσιών δια την εφαρ¬ 
μογήν της Συνθήκης Προσχωρήσεως της Ελλάδας εις 
τας Ευρωπαϊκός Κοινότητας και ρυθμίσεως συναφών 
θεσμικών και οργανωτικών θεμάτων» (ΦΕΚ Α' 280). 

γ) Του άρθρου 8 του ν. 3399/2005 «Ρυθμίσεις θεμάτων 
αρμοδιότητας του Υπουργείου Αγροτικής Ανάπτυξης 
και Τροφίμων - Προσαρμογή στη νέα Κ.Α.Π. και άλλες 
διατάξεις» (ΦΕΚ Α' 255). 

δ) Του άρθρου 90 του κώδικα νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ Α' 98). 

2. Τα άρθρα 13 ως 16 και 145 του Κανονισμού (ΕΚ) 
1782/2003 του Συμβουλίου “για τη θέσπιση κοινών κα¬ 
νόνων για τα καθεστώτα άμεσης στήριξης στα πλαί¬ 
σια της κοινής γεωργικής πολιτικής και για τη θέσπιση 
ορισμένων καθεστώτων στήριξης για τους γεωργούς 
και για την τροποποίηση των κανονισμών (ΕΟΚ) αριθμ. 
2019/93, (ΕΚ) αριθμ. 1452/2001, (ΕΚ) αριθμ. 1453/2001, (ΕΚ) 
αριθμ. 1454/2001, (ΕΚ) αριθμ. 1868/92, (ΕΚ) αριθμ. 2358/71 
και (ΕΚ) αριθμ. 2529/2001” (I 270). 

3. Τον Κανονισμό (ΕΚ) 1257/1999 του Συμβουλίου για 
την στήριξη της Αγροτικής Ανάπτυξης από το ΕΓΤΠΕ, 
όπως τροποποιήθηκε με τον Κανονισμό (ΕΚ)1783/2003 
και ισχύει. 

4. Τον Κανονισμό (ΕΚ) 817/2004 της Επιτροπής για την 
θέσπιση λεπτομερών κανόνων εφαρμογής του Κανονι¬ 
σμού (ΕΚ)1257/1999 του Συμβουλίου για την στήριξη της 
Αγροτικής Ανάπτυξης από το ΕΓΤΠΕ. (1153) 

5. Τον Κανονισμό (ΕΚ) 1698/2005 του Συμβουλίου, για 
τη στήριξη της αγροτικής ανάπτυξης από το Ευρωπαϊκό 
Γεωργικό Ταμείο Αγροτικής Ανάπτυξης (ΕΓΤΑΑ) 

6. Την υπ’ αριθμ. 324032/ 24.12.2004 κοινή απόφαση των 
Υπουργών Οικονομίας και Οικονομικών, Περιβάλλοντος, 
Χωροταξίας και Δημοσίων Έργων και Αγροτικής Ανά¬ 
πτυξης και Τροφίμων «Εφαρμογή του καθεστώτος της 
πολλαπλής συμμόρφωσης και λοιπά συμπληρωματικά 
μέτρα σε εκτέλεση του κανονισμού (ΕΚ) 782/2003 του 
Συμβουλίου» (ΦΕΚ 1921 Β'), που κυρώθηκε με την παρ. 1 
του άρθρου 18 του ν. 3399/2005 (ΦΕΚ 255 Α'). 

7. Την υπ’ αριθμ. 262021/21.4.2005 (ΦΕΚ 538 Β') απόφαση 
του Υπουργού Αγροτικής Ανάπτυξης και Τροφίμων «Λε¬ 
πτομέρειες εφαρμογής της υπ’ αριθμ. 324032/24.12.2004 
υπουργικής απόφασης των Υπουργών Οικονομίας και 
Οικονομικών, Χωροταξίας, Περιβάλλοντος και Δημοσίων 
Έργων και Αγροτικής Ανάπτυξης και Τροφίμων “Εφαρ¬ 
μογή του καθεστώτος της πολλαπλής συμμόρφωσης και 
λοιπά συμπληρωματικά μέτρα σε εκτέλεση του Καν. (ΕΚ) 
αριθμ. 1782/2003 του Συμβουλίου” (ΦΕΚ 1921Β')». 

8. Την υπ’ αριθμ. 277628/29.5.2006 κοινή απόφαση των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων «Συμπληρωματικά μέτρα 
για την εφαρμογή των άρθρων 3 και 4 του Καν. (ΕΚ) 
1782/2003 του Συμβουλίου που αφορούν στην τήρηση 
των απαιτήσεων που αναφέρονται στα σημεία Β και 
Γ του παραρτήματος III του Κανονισμού αυτού» (ΦΕΚ 
764Β). 

9. Το π.δ. 344/2000 «Άσκηση του επαγγέλματος του 
γεωτεχνικού» (ΦΕΚ Α' 297). 

10. Τις παρ. 1 και 3 του άρθρου 1 του ν.δ. 943/1971 
(ΦΕΚ Α' 141) και το ν. 1474/1984 «Τροποποίηση του ιδρυ¬ 
τικού νόμου του Γεωτεχνικού Επιμελητηρίου Ελλάδας 
και άλλες διατάξεις» (Α' 128), όπως έχει τροποποιηθεί 
και ισχύει. 

11. Την υπ’ αριθμ. 303894/11.8.2006 (ΦΕΚ 1375 / Β) κοινή 
απόφαση (ΚΥΑ) των Υπουργών Εσωτερικών Δημόσι¬ 
ας Διοίκησης και Αποκέντρωσης, Οικονομίας και Οι¬ 
κονομικών και Αγροτικής Ανάπτυξης και Τροφίμων με 
την οποία εγκρίθηκαν συμπληρωματικά μέτρα για την 
εφαρμογή του συστήματος παροχής συμβουλών σε γε¬ 
ωργούς (Καν. 1782/03). 

12. Την ανάγκη δημιουργίας «συστήματος παροχής 
συμβουλών σε γεωργικές εκμεταλλεύσεις» το αργότερο, 
μέχρι την 1 η Ιανουάριου 2007 (άρθρο 13 παράγραφος 
1 του Κανονισμού ΕΚ/1782/2003) και τη διαπιστωθεί- 
σα αντικειμενική αδυναμία άμεσης εφαρμογής του 
προβλεπόμενου από την προαναφερομένη, υπ’ αριθμ. 
303894/11.8.2006 (ΦΕΚ 1375/Β), Κ.Υ.Α., συστήματος πιστο¬ 
ποίησης και επιμόρφωσης γεωργικών συμβούλων και 
συνεργατών γεωργικών συμβούλων, ώστε με την παρού¬ 
σα ρύθμιση να ισχύει το σύστημα παροχής συμβουλών 
ως έχει, αλλά να θεσμοθετηθεί και ένα προηγούμενο 
στάδιο με υλοποίηση διαδικασιών για συντομότερη 
εφαρμογή. 

13. Το γεγονός ότι από τις διατάξεις της παρούσας 
προκαλείται Δημόσια δαπάνη ύψους μέχρι 3.500 ευρώ, 
η οποία θα βαρύνει τον προϋπολογισμό των υπηρεσιών 
των υπαλλήλων της παρ. 8 της παρούσας απόφασης, 
αποφασίζουμε: 

Άρθρο Μόνον 

1. Κατά την πρώτη εφαρμογή του Συστήματος Παρο¬ 
χής Γεωργικών Συμβουλών, το οποίο προβλέπεται από 
την υπ’ αριθμ. 303894/11.8.2006 («Συμπληρωματικά μέτρα 
για την εφαρμογή του Συστήματος Παροχής Συμβου¬ 
λών σε Γεωργούς, ΕΚ/1782/2003») Κ.Υ.Α. των Υπουργών 
Εσωτερικών Δημόσιας Διοίκησης και Αποκέντρωσης, 
Οικονομίας και Οικονομικών και Αγροτικής Ανάπτυξης 
και Τροφίμων (ΦΕΚ 1375 τ.Β, 14.9.2006), δημιουργείται 
και τίθεται σε λειτουργία, μέχρι 31.12.2006, «Σύστημα 
Δοκίμων Γεωργικών Συμβούλων και Δοκίμων Συνεργα¬ 
τών Γ εωργικών Συμβούλων», σύμφωνα με τα οριζόμενα 
στις επόμενες παραγράφους. 


2. Τα φυσικά και νομικά πρόσωπα που διαθέτουν τα 
προβλεπόμενα από τις διατάξεις των άρθρων 2, 3 και 7 
της Κ.Υ.Α. 303894/2006 (ΦΕΚ 1375 τ.Β'/14.9.2006) προσό¬ 
ντα και συγκεντρώνουν τις απαιτούμενες από τις δια¬ 
τάξεις αυτές προϋποθέσεις, μπορούν να ενταχθούν στο 
δημιουργούμενο, με την παρούσα, «Σύστημα Δοκίμων 
Γ εωργικών Συμβούλων και Δοκίμων Συνεργατών Γ εωρ- 
γικών Συμβούλων», ως Δόκιμοι Γεωργικοί Σύμβουλοι ή 
ως Δόκιμοι Συνεργάτες Γ εωργικών Συμβούλων, για τρεις 
(3), κατ’ ανώτατο όριο, θεματικές ενότητες της παρ. 1 
του άρθρου 5 της εν λόγω Κ.Υ.Α., τις συγγενέστερες με 
τα πτυχία τους και τους μεταπτυχιακούς τίτλους τους. 
Στα προαναφερόμενα προσόντα δεν περιλαμβάνεται η 
κατά το άρθρο 2 παράγραφος 2 περίπτωση δ’ της εν 
λόγω Κ.Υ.Α. βεβαίωση επάρκειας Γεωργικού Συμβούλου 
ή Συνεργάτη Γ εωργικών Συμβούλων. 

3. Η κατά την προηγούμενη παράγραφο ένταξη στο 
«Σύστημα Δοκίμων Γ εωργικών Συμβούλων και Δοκίμων 
Συνεργατών Γεωργικών Συμβούλων» συνίσταται στην 
εγγραφή των ενδιαφερομένων, στα καταρτιζόμενα και 
τηρούμενα από το ΓΕΩΤ.Ε.Ε. Μητρώα και, συγκεκριμένα, 
στο «Μητρώο Δοκίμων Γ εωργικών Συμβούλων» και στο 
«Μητρώο Δοκίμων Συνεργατών Γ εωργικών Συμβούλων», 
αντίστοιχα, σύμφωνα με τη διαδικασία των επομένων 
παραγράφων 4 και 5 του παρόντος. 

4. Το ενδιαφερόμενο φυσικό πρόσωπο ή ο νόμιμος 
εκπρόσωπος του ενδιαφερομένου νομικού προσώπου, 
για την εγγραφή τους, σε ένα από τα προαναφερόμενα 
Μητρώα, υποβάλλουν, προς το Διοικητικό Συμβούλιο 
του ΓΕΩΤ.Ε.Ε., συμπληρωμένη σχετική Έντυπη Αίτηση- 
Δήλωσή τους, συνοδευόμενη από όλα τα δικαιολογητικά 
που αποδεικνύουν τη συνδρομή των προϋποθέσεων της 
ζητούμενης εγγραφής τους. Το Διοικητικό Συμβούλιο 
του ΓΕΩΤ.Ε.Ε. καθορίζει, με απόφασή του, τον τύπο 
της προβλεπόμενης στο προηγούμενο εδάφιο Έντυπης 
Αίτησης- Δήλωσης, ώστε οι υποβαλλόμενες Αιτήσεις - 
Δηλώσεις να ανταποκρίνονται, κατά τρόπο ενιαίο και 
δεκτικό μηχανογραφικής επεξεργασίας, στην περιεχό- 
μενη σ’ αυτές δήλωση - καταγραφή των απαιτούμενων 
από τις διατάξεις των άρθρων 2 και 3 της εν λόγω Κ.Υ.Α. 
προϋποθέσεων «πιστοποίησης». Οι Αιτήσεις - Δηλώσεις, 
μετά την καταχώρισή τους, στο Βιβλίο Πρωτοκόλλου 
του ΓΕΩΤ.Ε.Ε., διαβιβάζονται, αυθημερόν, στο Γραμματέα 
της προβλεπόμενης στη μεθεπόμενη παράγραφο 8 του 
παρόντος «Γνωμοδοτικής Επιτροπής Μητρώων Δοκίμων 
Γ εωργικών Συμβούλων και Συνεργατών Γ εωργικών Συμ¬ 
βούλων» και καταχωρούνται από αυτόν, στο τηρούμενο, 
με ευθύνη του, Ειδικό Βιβλίο Πρωτοκόλλου της. 

5. Το Διοικητικό Συμβούλιο του ΓΕΩΤ.Ε.Ε., αποφασίζει, 
επί των Αιτήσεων της προηγούμενης παραγράφου, το 
αργότερο μέχρι την 29 η Δεκεμβρίου 2006, σύμφωνα με 
την υποβαλλόμενη σε αυτό γνώμη της προαναφερό- 
μενης «Γνωμοδοτικής Επιτροπής», την αποδοχή ή την 
απόρριψη των Αιτήσεων αυτών. Για το σκοπό αυτό, η 
ανωτέρω Επιτροπή συνέρχεται και γνωμοδοτεί, επί των 
Αιτήσεων, υποχρεούμενη να διαβιβάσει την αιτιολογημέ¬ 
νη γνώμη της, προς το Διοικητικό Συμβούλιο του ΓΕΩΤ. 
Ε.Ε., το αργότερο μέχρι την 22° Δεκεμβρίου 2006. Ο 
ενδιαφερόμενος του οποίου η Αίτηση γίνεται δεκτή, 
κατά τα ανωτέρω, εγγράφεται στο οικείο Μητρώο, με 
ημερομηνία εγγραφής την ημέρα έκδοσης της σχετικής 
Απόφασης του Διοικητικού Συμβουλίου του ΓΕΩΤ.Ε.Ε.. 
Ο Πρόεδρος του Διοικητικού Συμβουλίου του ΓΕΩΤ.Ε.Ε. 

ή ο νόμιμος αναπληρωτής του εκδίδει, για την εν λόγω 
εγγραφή στο οικείο Μητρώο, Πιστοποιητικό, στο οποίο 
αναγράφεται ο αριθμός του Μητρώου, οι θεματικές 
ενότητες που καλύπτει η «ένταξη» του ενδιαφερομέ¬ 
νου, στο «Σύστημα Δοκίμων Γεωργικών Συμβούλων και 
Δοκίμων Συνεργατών Γ εωργικών Συμβούλων» και κάθε 
άλλο χρήσιμο στοιχείο, που ορίζει, με απόφασή του, το 
Διοικητικό Συμβούλιο του ΓΕΩΤ.Ε.Ε., καθορίζοντας τον 
τύπο του Πιστοποιητικού αυτού. 

6. Ενόψει των προβλέψεων του άρθρου 13 παρ. 1 του 
Κανονισμού ΕΚ/1782/2003, για την έναρξη λειτουργίας 
του Συστήματος, ορίζεται, για την κατάθεση (στο Πρω¬ 
τόκολλο της Κεντρικής Υπηρεσίας του ΓΕΩΤ.Ε.Ε., στη 
Θεσσαλονίκη) των ανωτέρω Αιτήσεων - Δηλώσεων, από 
τους ενδιαφερομένους, ειδική προθεσμία, που αρχίζει 
την επόμενη της δημοσίευσης της παρούσας και λήγει 
την 15 η Δεκεμβρίου 2006, δυνάμενη να παραταθεί, μέχρι 
την 22° Δεκεμβρίου 2006, με Απόφαση του Διοικητικού 
Συμβουλίου του ΓΕΩΤ.Ε.Ε.. Το Διοικητικό Συμβούλιο του 
ΓΕΩΤ.Ε.Ε. λαμβάνει ιδιαίτερη μέριμνα, για την ευρύτερη 
δυνατή δημοσιοποίηση Ανακοίνωσης - Πρόσκλησης των 
ενδιαφερομένων, με δημοσίευσή της τουλάχιστον στον 
ημερήσιο Τύπο Αθηνών και Θεσσαλονίκης. 

7. Το Διοικητικό Συμβούλιο του ΓΕΩΤ.Ε.Ε. και η εν λόγω 
«Γνωμοδοτική Επιτροπή» αναλαμβάνουν την υποχρέω¬ 
ση και την ευθύνη να προβούν σε όλες τις αναγκαίες 
ενέργειες, ώστε να έχουν πραγματοποιηθεί οι πρώτες 
εγγραφές «Δοκίμων Γ εωργικών Συμβούλων» και «Δοκί¬ 
μων Συνεργατών Γεωργικών Συμβούλων», στα οικεία 
Μητρώα και να έχουν χορηγηθεί, στους ενδιαφερομέ¬ 
νους, τα σχετικά Πιστοποιητικά «ένταξής» τους, στο 
«Σύστημα Δοκίμων Γ εωργικών Συμβούλων και Δοκίμων 
Συνεργατών Γ εωργικών Συμβούλων», το αργότερο μέχρι 
την 1” Ιανουάριου 2007. 

8. Με απόφαση του Γενικού Γραμματέα του Υπουρ¬ 
γείου Αγροτικής Ανάπτυξης και Τροφίμων, ορίζονται τα 
μέλη της συνιστώμενης με την παρούσα «Γνωμοδοτικής 
Επιτροπής Μητρώων Δοκίμων Γ εωργικών Συμβούλων και 
Δοκίμων Συνεργατών Γ εωργικών Συμβούλων», που έχει 
την έδρα της στο Κατάστημα της Κεντρικής Υπηρεσίας 
του ΓΕΩΤ.Ε.Ε. στη Θεσσαλονίκη και είναι αρμόδια να 
γνωμοδοτεί, σύμφωνα με τα οριζόμενα στην παράγραφο 
5, επί της εγγραφής των Δοκίμων Γ εωργικών Συμβούλων 
και των Δοκίμων Συνεργατών Γεωργικών Συμβούλων, 
στα προαναφερόμενα Μητρώα. 

Η Επιτροπή αυτή αποτελείται από πέντε (5) μέλη, συ¬ 
γκροτούμενη ως εξής: 

α. Πρόεδρός της ορίζεται από το Γ ενικό Γ ραμματέα 
του Υπουργείου Αγροτικής Ανάπτυξης και Τροφίμων, 
προϊστάμενος Δ/νσης του Υπουργείου τούτου, Κατηγο¬ 
ρίας Π.Ε. Γεωτεχνικών, Ειδικότητας Γεωπόνων, με βαθμό 
Διευθυντή και ως αναπληρωτής του, υπάλληλος, με τα 
ίδια προσόντα και θέση. 

β. Μέλη της ορίζονται: 

αα. Δύο υπάλληλοι της Κεντρικής Υπηρεσίας του 
ΓΕΩΤ.Ε.Ε., Κατηγορίας Π.Ε. Γ εωτεχνικών, με αναπληρω¬ 
τές τους, υπαλλήλους του ΓΕΩΤ.Ε.Ε. και της Περιφέρειας 
Κεντρικής Μακεδονίας, με τα ίδια προσόντα. Και 

ββ. Δύο υπάλληλοι της Γ ενικής Διεύθυνσης Εφαρμο¬ 
γών και'Ερευνας του Υπουργείου Αγροτικής Ανάπτυξης 
και Τροφίμων, Κατηγορίας Π.Ε. Γ εωτεχνικών, με αναπλη¬ 
ρωτές τους, υπαλλήλους της ίδιας Γ ενικής Διεύθυνσης, 
με τα ίδια προσόντα. 


Με την ίδια Απόφαση ορίζονται, ως Γραμματέας της 
Επιτροπής, και ως αναπληρωτής του, Διοικητικοί υπάλ¬ 
ληλοι της Κεντρικής Υπηρεσίας του ΓΕΩΤ.Ε.Ε.. 

Η θητεία της ανωτέρω Επιτροπής λήγει την 29 η Δε¬ 
κεμβρίου 2006 και μπορεί να παραταθεί, με Απόφαση 
του Γ ενικού Γ ραμματέα του Υπουργείου Αγροτικής Ανά¬ 
πτυξης και Τροφίμων. 

9. Το Διοικητικό Συμβούλιο του ΓΕΩΤ.Ε.Ε. προτείνει 
στο Υπουργείο Αγροτικής Ανάπτυξης και Τροφίμων, 
το αργότερο μέχρι την 31 η Ιανουάριου 2007, τις ανα¬ 
γκαίες κανονιστικές ρυθμίσεις, για τη μετάβαση από το 
θεσπιζόμενο με την παρούσα «Σύστημα Δοκίμων Γεωρ- 
γικών Συμβούλων και Δοκίμων Συνεργατών Γ εωργικών 
Συμβούλων», στο Σύστημα που προβλέπει η υπ’ αριθμ. 
303894/11.8.2006 κοινή υπουργική απόφαση, ιδίως, όσον 
αφορά την πραγματοποίηση και την ολοκλήρωση της 
επιμόρφωσης των Δοκίμων Γ εωργικών Συμβούλων και 
των Δοκίμων Συνεργατών Γεωργικών Συμβούλων, το 
αργότερο μέχρι την 30ή Ιουνίου 2007. Η πρόταση εγκρί- 
νεται με απόφαση Υπουργού Αγροτικής Ανάπτυξης και 
Τροφίμων ύστερα από εισήγηση της Γενικής Δ/νσης 
Εφαρμογών και'Ερευνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 2006 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓ. ΜΠΑΣΙΑΚΟΣ 
-♦- 

Αριθμ. οικ. 320636 (2) 

Τροποποίηση της υπ’ αριθμ. 297560/8.8.2006 υπουργι¬ 
κής απόφασης «Εγκριση επιχειρήσεων μεταποίη¬ 
σης εσπεριδοειδών για την εμπορική περίοδο 2006 
- 2007». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 22, παρ. 3 του ν. 992/1979 
«Περί οργανώσεως των Διοικητικών Υπηρεσιών για την 
Εφαρμογή της Συνθήκης Προσχώρησης της Ελλάδος 
στις Ευρωπαϊκές Κοινότητες και ρύθμισης συναφών και 
οργανωτικών θεμάτων», (ΦΕΚ Α' 280). 

2. Τις διατάξεις των Κανονισμών (ΕΚ) του Συμβουλίου 
2202/1996 (Ι_ 297/21.11.1996), 2200/1996 (Ι_ 297/21.11.1996), 
2699/2000 (ί_ 311/12.12.2000) και των τροποποιητικών αυ¬ 
τών, καθώς και τις διατάξεις του Κανονισμού (ΕΚ) της 
Επιτροπής 2111/2003 (I 317/02.12.2003), όπως ισχύει 

3. Την υπ’ αριθμ. Οικ. 252399/3.5.2004 κοινή υπουργική 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης, Οικονομίας και Οικονομικών και 
Αγροτικής Ανάπτυξης και Τροφίμων «Διάθεση εσπερι¬ 
δοειδών στις μεταποιητικές μονάδες για την εμπορική 
περίοδο 2003-2004 και εφεξής» (ΦΕΚ 675/Β710.5.2004), 
όπως τροποποιήθηκε από την Οικ. 270079/12.8.2004 (ΦΕΚ 
1309/Β727.8.2004 και ΦΕΚ 1406/Β'/13.9.2004). 

4. Του άρθρου 90 του κώδικα νομοθεσίας για τη Κυ¬ 
βέρνηση και τα Κυβερνητικά Όργανα, που κυρώθηκε με 

το άρθρο 1 του π.δ. 63/2005 «Κωδικοποίηση της νομο¬ 
θεσίας για τη Κυβέρνηση και τα Κυβερνητικά Όργανα» 
(ΦΕΚ Α' 98). 

5. Την υπ’ αριθμ. Όικ.297560/8.8.2006 (ΦΕΚ 1084/Β7 
8.8.2006) απόφαση Υπουργού Αγροτικής Ανάπτυξης και 
Τροφίμων «Έγκριση επιχειρήσεων μεταποίησης εσπερι¬ 
δοειδών για την εμπορική περίοδο 2006 - 2007». 

6. Το γεγονός ότι σύμφωνα με το υπ’ αριθμ. Δ.Β.Ε.1764/ 
21.7.2006 έγγραφο της Διεύθυνσης Βιομηχανίας-Εμπο- 
ρίου της Νομαρχιακής Αυτοδιοίκησης Λακωνίας, η με¬ 
ταποιητική επιχείρηση «ΣΠΑΡΤΗ ΕΛΛΑΣ Α.Ε.» διέθετε 
προθεσμία λειτουργίας για τεχνική ανασυγκρότηση της 
μονάδας χυμοποίησης, μέχρι 16.11.2006. 

7. Την υπ’ αριθμ. Δ.Β.Ε. - 2319/15.11.2006 απόφαση του 
Νομάρχη Λακωνίας με την οποία χορηγήθηκε προθεσμία 
λειτουργίας διάρκειας ενός (1) έτους προς μεταφορά σε 
άλλη κατάλληλη θέση της μονάδας χυμοποίησης του 
εργοστασίου της εταιρείας ΣΠΑΡΤΗ - ΕΛΛΑΣ Α.Ε.». 


8. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Η υπ’ αριθμ. Οικ. 297560/8.8.2006 (ΦΕΚ 1084/Β78.8.2006) 
απόφασή μας, τροποποιείται ως ακολούθως: 

1. Στον πίνακα της παραγράφου 1 προστίθεται και 
η μεταποιητική επιχείρηση «ΣΠΑΡΤΗ ΕΛΛΑΣ Α.Ε.» του 
Νομού Λακωνίας. 

2. Στον πίνακα της παραγράφου 2, διαγράφεται η 
τέταρτη γραμμή αυτού «ΛΑΚΩΝΙΑΣ, ΣΠΑΡΤΗ ΕΛΛΑΣ 
Α.Ε., ΠΡΟΫΠΟΘΕΣΕΙΣ». 

3. Η παρούσα απόφαση ισχύει από 16.10.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 2006 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 

